Tervetuloa Jerusalem studioon!
Lähi-idän liittoumat muuttuvat -
alueen tapahtumien seurauksena.
Yhteiset strategiset edut ovat tuottaneet yllättäviä kumppanuuksia.
Erään uuden kolmion muodostavat Jerusalem, Ateena ja Nikosia.
Siitä keskustelevat Amir Foster, -
Israelin öljyn- ja kaasunetsintäliiton pääjohtaja, -
analyytikkomme Amir Oren -
ja tohtori Eran Lerman Jerusalemin strategiainstituutista.
Herra Oren, avaisitteko aiheen?
Kreikan, Kyproksen ja Israelin suhdetta -
voisi nimittää -
"itäisen Välimeren kumppanuudeksi".
Niillä on yhteinen vihollinen, Turkki.
Turkki oli ennen Israelin liittolainen, -
koska Syyria oli maiden yhteinen vihollinen.
Presidentti Erdoganin aikaan välit ovat kuitenkin kylmenneet -
välillä jopa vihamielisiksi.
Kreikka, Kypros ja Israel ovat yhdessä asettuneet Turkkia vastaan.
Niillä on yhteisiä sotilaallisia etuja, -
mutta myös taloudellisia etuja, nimittäin kaasu.
Amir tietää siitä enemmän.
Tuohon kolmioon voisi lisätä kaksi muutakin jäsentä, -
Egyptin ja ehkä myös Yhdysvallat.
Tohtori Lerman, -
olette seurannut tämän kumppanuuden kehitystä.
Olette luennoinut tästä kasvavasta liitosta -
strategia- ja turvallisuusinstituutissanne.
Onko tämä alueellisen kehityksen tärkeä virstanpylväs?
Tämä on vaikuttava käänne.
Uskon tämän liiton kestävän -
tulevaisuudessakin.
Jotkut uskovat sen liittyvän -
vain Erdoganin politiikkaan.
Sen varmistajina ovat kolme E:tä: Erdogan, energia ja Egypti.
Mikä oli se, joka ensimmäisenä toi Israelin, Kreikan ja Kyproksen yhteen?
Vuoden 2013 tapahtumat Egyptissä.
Useimmat Euroopan maat olivat lievästi sanottuna kiusaantuneita -
Muslimiveljeskunnan ja Muhammad Mursin syrjäyttämisen takia.
Lähempänä sijaitsevat Kreikka ja Kypros, ja tietysti Israel, -
ja muuten palestiinalaishallintokin, -
riemuitsivat vaarallisen Muslimiveljeskunnan syrjäyttämisestä.
Turkki oli tietysti raivoissaan, -
koska Erdogan pitää veljeskuntaa liittolaisenaan.
Hän muutti AKP-puolueensa "muslimiserkuiksi", ellei -veljiksi.
Tämä kaikki on lähentänyt Israelia, Kyprosta ja Kreikkaa.
Se on hämmästyttävä kumppanuus, -
koska Anastasiadis ja Tsipras eivät voisi olla kauempana toisistaan -
Euroopan poliittisella kentällä.
Tsipras tulee äärivasemmistosta, Syriza-puolueesta.
Hänen noustessaan valtaan arveltiin, että suhde Israeliin huononisi, -
koska he ovat perinteisiä vastustajia, mutta tapahtui päinvastoin.
Taustalla on selvästikin voimakkaita yhteisiä etuja.
Yksi niistä on taloudellinen.
Herra Foster, Välimerestä on löydetty valtava Leviatan-kaasukenttä -
ja muita pienempiä kaasukenttiä -
Israelin ja Kyproksen väliseltä merialueelta.
Nyt on kaavailtu kaasuputkea Israelista Kyproksen kautta -
Kreikkaan, Italiaan ja siitä eteenpäin.
Sillä on monia ulottuvuuksia.
Se vahvistaa Eurooppaa Venäjään nähden.
Miten merkittävästä kehityssuunnasta on kyse?
Putken rakentamista Eurooppaan tutkitaan nyt -
teknisestä ja taloudellisesta -
näkökulmasta.
Sen rakentaminen on hyvin vaikeaa.
Projektin taloudellinen puoli on vielä epäselvä.
On erittäin tärkeää, että kaikki nuo maat, ja tietysti myös Israel, -
tutkivat sitä huolella.
Myös Egypti on hyvin tärkeä itäisen Välimeren kannalta.
Nykyinen presidentti Sisi on mielestäni pelastanut Egyptin, -
todella pelastanut, ei yhtään vähempää, -
taloudellisessa mielessä.
Egyptin tilanne oli kauhea muutama vuosi sitten.
Nykyään monet yhtiöt haluavat toimia Egyptissä.
Koko energia-ala, varsinkin maakaasuala, katsoo nyt Lähi-itään.
Etsimme yhdessä lisää energiavaroja -
ja energian vientikeinoja.
Egyptin kaasukenttien löytyminen oli tärkeä osa sitä prosessia, -
johon kuului myös Israelin Leviatanin löytyminen.
Geologiset piirteet vihjaisivat sen sijainnista.
Sen seurauksena Israel ja Egypti solmivat -
yli 15 miljardin dollarin kaasunvientisopimuksen.
Se on merkittävää molemmille maille.
Sisi sanoi haluavansa, -
että kaikki alueen kaasu menee ensin Egyptin sisäiseen käyttöön.
Sen tarve on valtava.
100 miljoonan asukkaan maan kehittämiseen tarvitaan -
paljon energiaa.
Egyptillä on myös kaksi suurta nesteytyslaitosta -
kaasun viemiseksi ulkomaille.
Jos alueelta löytyy lisää kaasua, Egypti rakentaa lisää laitoksia.
Se on Egyptille strategisesti tärkeä tekijä.
Turkki ja Egypti taistelivat alueellisen keskuksen asemasta, -
ja Egypti voitti sen.
Turkkikin halusi kaasunvientikeskukseksi, -
mutta noustuaan valtaan Sisi kaappasi sen aseman Turkilta.
Haluaisin keskustella taas Israelin, Kreikan ja Kyproksen kolmiosta, -
mutta ensin kysymys teille, herra Oren.
Talouskehitys ja suuret energiasopimukset -
riippuvat usein turvallisuudesta ja vakaudesta.
Siinä asiassa Egypti ei ole saanut suurta menestystä.
Miten suuri haaste se on Egyptin suurille suunnitelmille?
Itäinen Välimeri pitäisi nähdä yhtenäisenä alueena, -
jolla on yhteisiä ongelmia ja uhkia, ja siksi myös yhteisiä ratkaisuja.
Kypros on saari, joten sitä ympäröivät vesialueet, -
joissa sillä on tietysti paljon intressejä.
Sen pohjoispuolella on Turkki ja Turkin miehittämä Pohjois-Kypros.
Jos muuten satutte käymään Ateenassa, -
niin muutaman korttelin päässä parlamentista on sotamuseo.
Se kertoo, miten kreikkalaiset taistelivat kommunisteja vastaan -
1940-luvun lopulla, -
ja miten kyproslaiset taistelivat itsenäisyytensä puolesta -
brittejä ja Kreikkaan liittämistä vastaan.
Vuonna 1974 Kyproksen kansallis- kaarti teki vallankaappauksen -
ja yritti liittää Kyproksen Kreikkaan, -
ja silloin Turkki hyökkäsi Kyprokselle.
Tuolloin Israel auttoi Turkkia Washingtonissa -
kreikkalaislobbyn vastapainoksi.
Siellä oli paljon kreikkalaisia senaattoreja ja kongressiedustajia, -
jotka toimivat Turkkia vastaan.
Silloin Israel auttoi Turkkia, mutta nyt se auttaa Kreikkaa.
Nyt Venäjä on asettunut Syyrian rannikolle, -
Latakiaan ja Khmeimimin ilmatukikohtaan rannikon lähelle.
Libanonilainen Hizbollah haastaa Israelia myös vesillä, -
koska Israelilla, Kyproksella ja Libanonilla on rajanveto-ongelmia -
kaasukenttien kohdalla.
Se voi johtaa levottomuuksiin.
Muistuttaisin, että Kyproksella on kaksi Britannialle kuuluvaa aluetta, -
Akrotiri ja Dhekelia.
Kypros ei ole Naton jäsen Turkin vastustuksen vuoksi.
Se on kuitenkin EU:n jäsen.
Britit, ja amerikkalaiset, joilla on sopimus brittien kanssa, -
käyttävät Akrotiria signaali- tiedustelussa ja ilmaoperaatioissa.
Kypros on tärkeä tukikohta.
Israelilaiset ovat harjoitelleet Kyproksella kyproslaisten kanssa -
ja Kreikassa Kreikan ilmavoimien kanssa.
Se on suuri etu Israelin puolustusvoimille.
Tohtori Lerman, piditte hiljattain konferenssin, -
jossa keskustelitte kreikkalaisviranomaisten kanssa.
Myös Kyproksen entisen ulkoministerin kanssa.
Monet tulivat osoittamaan, miten tärkeä tämä suhde on.
Se, että entinen ulkoministeri tulee tällaiseen konferenssiin, -
osoittaa monitahoista kumppanuutta Israelin kanssa.
20. joulukuuta pidettiin myös huippukokous -
maailman kyberpääkaupungissa, Beersebassa.
Onko tästä suhteesta tullut uhka -
Turkin kansalliselle turvallisuudelle ja talouseduille?
Turkki suhtautuu tietysti perinteisen vihamielisesti kaikkeen, -
mitä Kreikka tekee.
Erdogan on puhunut Lausannen sopimuksen muuttamisesta.
Se sopimus määrittelee maiden rajat Egeanmerellä.
Hän puhui siitä jopa Kreikan presidentin läsnä ollessa.
Kyproksen ja Turkin välit eivät edes voi enää huonontua.
Turkki uhkailee estää kyproslaisia käyttämästä omia aluevesiään.
Israelin ja Turkin välit korjaantuivat hieman -
Israelin maksettua korvauksia Mavi Marmaran tapauksesta, -
mutta ne ovat huonontuneet uudelleen Gazan tapahtumien seurauksena, -
kuten oli odotettavissa.
Turkki uhkaa kaikkia kolmea maata.
Lisäksi Erdogan kohtelee avoimen vihamielisesti -
myös Sisin hallintoa.
Turkin ja Egyptin välit lähes katkesivat Mursin syrjäyttämisen jälkeen.
Syynä oli Muslimiveljeskunta?
Niin, Erdoganin ja Mursin siteet.
Beerseban kokous ei ollut -
ensimmäinen kolmenkeskinen huippukokous.
Se oli viides Israelin, Kreikan ja Kyproksen kokous.
Kuukausi sitten pidettiin kuudes kolmenkeskinen kokous -
samaan malliin Tsiprasin, Anastasiadisin ja Sisin välillä.
Nämä kokoukset ovat johtaneet pysyvien kanslioiden perustamiseen.
Ne eivät siis ole enää vain keskusteluja, vaan instituutioita.
Molemmat kansliat sijaitsevat Nikosiassa, -
sekä Israelin, Kreikan ja Kyproksen välinen -
että Egyptin, Kreikan ja Kyproksen välinen.
Niitä kautta maat kommunikoivat ja kehittävät uutta turvallisuusrakennetta.
Jossain vaiheessa mukaan tulee Jordania.
Italiakin voisi, ja sen pitäisi, liittyä mukaan.
Siksi Matteo Salvinin kiistelty vierailu Israelissa oli niin merkittävä.
Kun läntisellä Välimerellä on 5 + 5, itäisellä Välimerellä on 3 + 3, -
Italia, Kreikka ja Kypros sekä Jordania, Israel ja Egypti.
Ennen paneutumista tämän suhteen taloudellisiin puoliin, -
haluaisin keskustella Venäjästä.
Sekin tavoittelee sopimuksia Leviatanista ja Tamarista.
Ei kovin aggressiivisesti.
Ei, koska amerikkalaisilla on siellä niin suuri vaikutusvalta.
Olin vielä hallituksessa, kun siitä neuvoteltiin, -
ja Gazprom oli yllättävän vaisu.
En usko Venäjän pitävän sitä uhkana.
Monet olettavat, että venäläiset yrittävät aggressiivisesti estää -
kaasukilpailun Euroopan markkinoilla.
En usko heidän ajattelevan niin.
He näkevät, että Eurooppa on yhä riippuvaisempi kaasusta, -
ja se on voitto meille molemmille.
Emme ole niin suuri tekijä, -
että meistä olisi vaaraa Venäjän karhulle ja pohjoisputkelle.
Mutta se juuri onkin ongelma.
Trumpin hallinto vastustaa pohjoisputkeakin.
Presidentti itse saattaa olla toista mieltä, -
mutta USA:n hallinto on ryhtynyt Venäjän kilpailijaksi -
ja tehnyt Euroopan riippumattomaksi pohjoisputkesta.
Sille jokin muu kaasuputki olisi siunaus.
Venäjällä on perinteisesti hyvä suhde Kreikkaan ja Kyprokseen -
ehkä uskonnollisistakin syistä.
En ymmärrä, miten KGB sieti riveissään -
sellaista hurskasta ortodoksia kuin Putin.
Nyt hän on jälleenrakentanut Moskovan Khramin.
Kreikka ja Kypros ovat historiallisesti suuntautuneet Venäjään.
Venäjä suhtautuu myönteisesti -
Israelin, Kreikan ja Kyproksen yhteistyöhön.
En usko venäläisten pitävän -
nykyisiä tapahtumia uhkana.
He seuraavat niitä tarkkaan, -
ja yrittävät osallistua niihin tulevaisuudessa -
Egyptissä, Israelissa ja Libanonissa.
Libanonissa he jo ovatkin.
Ehkä myös Kyproksella. Alue kiinnostaa heitä kovasti.
Venäjä saa paljon kaasutuloja Euroopasta.
He katsovat 20 tai 30 vuoden päähän.
Libanon tarjosi Venäjälle useita sopimuksia ja julkaisi ne -
Israelin tyrmistykseksi.
Venäjä, Ranska ja Italia ovat havitelleet niitä sopimuksia -
Israelia päättäväisemmin.
Miten suuri haaste se on?
Kiista koskee vain pientä nurkkaa -
mitatusta alueesta.
Se riippuu myös siitä, -
mistä kohtaa mitataan ja mikä on suora linja.
En mene yksityiskohtiin.
Pääasia näyttää olevan Venäjän ja Turkin suhde.
Venäjä oli Kreikan puolella, -
koska Turkki oli Naton jäsenenä Venäjä-vastainen.
Syyrian sota on muuttanut tilanteen.
Jos Venäjän, Iranin ja Turkin liitto hyökkää niitä vastaan, -
joista olemme puhuneet, ja myös Yhdysvaltoja vastaan, -
peli menee taas uusiksi.
Turkin ja Venäjän energiasuhteet ovat erinomaiset.
Turkki on riippuvainen Venäjän energiasta.
Venäjä saa paljon tuloja Turkista.
Maat ovat tehneet myös ydinvoimasopimuksen.
Haluan hieman puolustella Libanonia.
Israel haluaa ennen kaikkea, -
että libanonilaiset panostavat oikeasti tuotantoon -
omilla merialueillaan.
Olen sitäkin onnellisempi, -
jos he myös löytävät jotain, -
koska suuryhtiöt eivät tule konfliktialueille.
Siksi Libanon pyrkisi välttämään konfliktia Israelin kanssa.
Vaikka he kuinka kaivelisivat tunneleita, -
meri muuttaisi asian.
Sota on sotaa, ja bisnes on bisnestä.
Vauraus johtaa pattitilanteeseen sodankäynnissä.
Libanonissa pattitilanne on poliittinen.
Se on pahempaa kuin korruptio. Se on hysteriaa.
Kysymys kuuluu, kuka saa parhaat palat kakusta.
Libanonissa ei ole nykyään todellista poliittista konsensusta -
ei uskontoryhmien eikä poliittisten valtakeskusten välillä.
Amal, Hizbollah, kristityt ja sunnit eivät pysty sopimaan hallituksesta -
eivätkä kaasun tuoton jakamisesta.
Se olisi voitu ratkaista puolen päivän neuvotteluilla.
Lisään vielä, että Israelille on etua siitä, -
että sen vihollisilla on paljon menetettävää -
mahdollisessa konfliktissa.
Hizbollah on ottanut Israelin kaasukentät tähtäimeensä.
Se on uhannut iskeä seuraavassa konfliktissa -
Israelin kaasunporaustorneihin.
Jos Libanonillakin on jotain menetettävää, -
parempi kaikille.
Gaza Marinen kohdalla on sama ongelma.
Kuka saa rahat, Fatah vai Hamas?
Herra Oren, kertoisitteko Gazan rannikon löydöstä?
Kukaan ei ole lähtenyt kehittämään sitä turvallisuussyistä.
Siitä on kuitenkin hyvä tietää.
Geologian asiantuntijat ovat hieman skeptisiä siitä.
Ne, jotka olivat mukana ensimmäisissä löydöissä, -
joiden joukossa oli israelilaisyhtiöitäkin, -
sanoivat, että se mitä itäiseltä Välimereltä on löydettävissä, -
on kaikki jo löydetty, ja tämä on vain fantasiaa.
Jätän sen kysymyksen asiantuntijoille.
Gaza Marinestako?
Sieltä on jo löydetty noin 35 miljardia kuutiometriä kaasua.
Tietysti jos sitä halutaan ottaa, tarvitaan lisätutkimuksia.
Kukaan ei kuitenkaan tee sitä.
Turvallisuussyistä, sillä aluetta hallitsee Hamas, -
joka on kansainvälisesti tunnustettu terrorijärjestöksi.
Tohtori Lerman, -
Israelin, Kreikan ja Kyproksen suhteessa on sotilaallisiakin puolia.
Tuleeko tähän liittoumaan muitakin kumppaneita?
Mainitsitte jo Italian ja Egyptin.
Egypti haluaisi kaasunviennin keskukseksi.
Mitä on meneillään?
Raporttien mukaan -
Yhdysvallat on herännyt tämän yhteistyön mahdollisuuksiin.
He saattavat tulla mukaan nelinkeskisiin sotaharjoituksiin, -
eivätkä enää pidä itäistä Välimerta vain merireittinä, -
vaan kansakuntien yhteisönä, jolla on yhteisiä etuja.
Silloin amerikkalaiset voisivat tuoda eri toimijoita yhteen -
vakaammaksi alueelliseksi rakenteeksi, -
joka voisi avautua Turkillekin tulevaisuudessa.
Se ei ole mikään salaseura, vaan samanhenkisten maiden piiri.
Kyproksen entinen ulkoministeri sanoi konferenssissamme: -
"Olemme samanhenkisten kansakuntien yhteisö.
Jos Turkki luopuu neo-ottomaanisista fantasioistaan, -
ja palaa samanhenkiseksi maaksi, -
se pääsee varmasti itäisen Välimeren yhteisöön."
Kypros on Israelille kuin Kuuba Miamille.
Puhuitte vientikeskuksesta. Israel ei ole sellainen, koska se on päätepiste.
Sinne laskeudutaan, mutta ei jatketa sieltä muualle.
Myös Kyprosta ehdotettiin hiljattain Gazan liikennekeskukseksi -
toisen hallinnon alaisuudessa.
Kiitos, Amir Foster, Amir Oren ja tohtori Eran Lerman!
Kiitos katsojillekin, näkemiin tiistaihin!
Suomennos: Hannele Lehtoranta